कल्याण चाहने वाले मनुष्यों के लिए भगवान श्रीकृष्ण ने कहा कि हे निष्पाप ! इस लोक में दो प्रकार का साधन मेरे द्वारा पहले से ही कही गई है । उनमें से सांख्ययोगियों की निष्ठा तो ज्ञानयोग से और योगियों की निष्ठा कर्मयोग से होती है । ज्ञानयोगियों के द्वारा जो परमधाम प्राप्त किया जाता है कर्मयोगियों के द्वारा भी वही प्राप्त किया जाता है । इसलिए जो पुरुष ज्ञानयोग और कर्मयोग को फलरूप में एक देखता है वही यथार्थ देखता है । कर्मयोग के बिना ज्ञानयोग की सिद्धि संभव नहीं है परन्तु भगवत्स्वरूप को मनन करनेवाला कर्मयोगी परब्रह्म परमात्मा को शीघ्र ही प्राप्त होजाता है । ज्ञानयोग और कर्मयोग दोनों ही परम कल्याण करने वाले हैं, परन्तु कर्मयोग साधन में सुगम होने के कारण ज्ञानयोग से श्रेष्ठ है ।